<classify> Twiga Stars imepiga kambi Zanzibar kujiandaa na michezo ya Afrika, All African Games inayotarajiwa kufanyika Congo Brazzavile mwezi ujao.Akizungumza na gazeti hili jana, mmoja wa viongozi wa kundi hilo Madaraka Marumbo alisema wameamua kufanya hivyo ili kuiunga mkono Twiga.Sisi kundi letu lipo kwa ajili ya kuziunga mkono timu zetu za soka za taifa, ziwe za wanaume au wanawake, tulishaanza kwenye mechi kadhaa zilizopita na sasa tunaendelea, alisema.Mimi na wanachama wenzangu wa kundi hilo tunachangishana kisha tutaifanya safari hiyo Jumapili kwenda kuona wachezaji wetu wakicheza na Kenya, alisema.Alisema msafara wa timu hiyo ukitoka Dar es Salaam utakwenda mpaka kambini kuonana na wachezaji na viongozi wa timu hiyo kabla ya kwenda uwanjani kushuhudia mechi. Hatutakwenda mikono mitupu, tunachangishana tuone cha kununua kuwapelekea wachezaji wetu, alisema.Twiga Stars ilifuzu michuano hiyo baada ya kuitoa Zambia kwa mabao 4-3. Timu hiyo imepangwa kundi A kwenye michuano hiyo pamoja na wenyeji Congo Brazzavile, Nigeria na Ivory Coast.  <topic>: MICHEZO 